Publication: Magyar Közlöny
Issue: MK-2005-79 (Year: 2005, Number: 79)
Era: 2004-2010
Section: 1. számú melléklet a 22/2005. (VI. 14.) HM–EüM együttes rendelethez
Paragraph Index: 734

4. súlyos E E E E E E E E E E A vizsgálati ponthoz sorolható leggyakoribb kórformák: torticollis congenitus, Klippel-Feil-szindróma, Sprengel deformitás, costa cervicalis, spondylosis cervicalis, cervico-brachialis syndroma, periarthritis humeroscapularis, habitualis vállficam, arthrosis deformans cubiti, epicondylitis humeri, Madelung-féle deformitás, os lunatum malaciája, tendovaginitis crepitans, tendovaginitis stenotisans, Dupuytren-contractura, valamint a régióba tartozó egyéb betegségek, illetve deformitások. A kórállapot megítéléséhez szükséges a fizikális status pontos rögzítése, különös tekintettel az ízületek mozgásterjedelmére, esetleges izom-atrophiára, szükség esetén röntgenfelvétel, illetve terheléses röntgenfelvétel készítése. Bizonyos esetekben a társszakmák szakvizsgálata, véleményezése. A ferdenyak sikeres mûtéte esetén a jelölt alkalmas lehet. A Klippel-Feil-féle, illetve a Sprengel-féle deformitás megléte alkalmatlanságot jelent. Rudimentaris, illetve a proc. transversus nagyságát mérsékelt fokban meghaladó nyaki borda tünetmentes esetében a jelölt alkalmas lehet. Amennyiben a nyaki borda majdnem teljes nagyságú, compressios tünetek nélkül is alkalmatlan. Ha a nyaki röntgenen a jelölteknél cervicalis spondylosisra utaló elváltozások észlelhetõk, úgy alkalmatlanok. A II–IX. rovatnál különleges elbírálást kell alkalmazni ugyanúgy, mint a cervico-brachialis syndroma mögött meghúzódó elváltozások esetén is. Habitualis vállficam, illetve ún. akaratlagos vállficam esetén a jelölt alkalmatlan. A habitualis vállficam esetén nemritkán kifejezett dysplasias vápa alakul ki. Ezen esetekben a reconstructiós mûtéttõl sem várható biztosan jó eredmény. Amennyiben a jelölt ezen elváltozás miatt már korábban megoperáltatta magát, a vizsgálat, illetve mûtét között már huzamosabb idõ eltelt, s ezen idõszak alatt a normális fizikai igénybevétel mellett reluxatio nem következett be, emellett nevezett panasz-, tünetmentes, a váll mozgásai teljesek, izomathrophia nincs, röntgenológiai statusa kóros eltérést nem mutat, úgy elõzetes fõszakorvosi véleményezés után a jelölt alkalmasnak ítélhetõ. A II–IX. rovatúakat egyénileg kell vizsgálni, a KLGS elvei szerint minõsíteni. De Quervain-féle betegség, digitus saltans sikeres mûtéte esetén a jelölt alkalmas. 67. Csípõízület betegségei, deformitásai

Source: https://magyarkozlony.hu/hivatalos-lapok/95a48f278ccba8317e6067aa0ef7de89b65eb77e/dokumentumok/dc1d8f6d54cb2ed624c51053d90af2fe97881d0a/letoltes